wickkiey/tamil-wikipedia-chunked huggingface dataset:
| 213 | 2A00:23C6:A07:B00:380C:8617:E77E:360D | 0 | 1 | 0 | 0 | 0 | 0 | 0 | 1 | 4 |  |
| 214 | 106.211.214.93 | 0 | 1 | 0 | 0 | 0 | 0 | 0 | 1 | 24 |  |
| 215 | 115.99.68.122 | 0 | 1 | 0 | 0 | 0 | 0 | 0 | 1 | 0 |  |
| 216 | 157.51.178.194 | 0 | 1 | 0 | 0 | 0 | 0 | 0 | 1 | 1 |  |
| 217 | 2402:3A80:190B:B9AE:0:0:0:2 | 0 | 1 | 0 | 0 | 0 | 0 | 0 | 1 | 80 |  |
| 218 | 82.3.191.244 | 0 | 1 | 0 | 0 | 0 | 0 | 0 | 1 | 0 |  |
| 219 | 124.244.149.50 | 0 | 1 | 0 | 0 | 0 | 0 | 0 | 1 | 0 |  |
| 220 | PantheraLeo1359531 | 0 | 1 | 0 | 0 | 0 | 0 | 0 | 1 | 21 |  |
| 221 | 61.0.126.20 | 0 | 1 | 0 | 0 | 0 | 0 | 0 | 1 | 0 |  |
| 222 | Thylacinus cynocephalus | 0 | 1 | 0 | 0 | 0 | 0 | 0 | 1 | 3 |  |
| 223 | Jan Myšák | 0 | 0 | 0 | 0 | 0 | 0 | 1 | 1 | 0 |  |
| 224 | 81.66.167.77 | 0 | 1 | 0 | 0 | 0 | 0 | 0 | 1 | 0 |  |
| 225 | 2402:3A80:45F:A661:0:17:E306:9B01 | 0 | 1 | 0 | 0 | 0 | 0 | 0 | 1 | 10 |  |
| 226 | பூவணச்செல்லவேல் | 0 | 1 | 0 | 0 | 0 | 0 | 0 | 1 | 0 |  |
| 227 | SUBRAMANIAM VELUCHAMY | 0 | 1 | 0 | 0 | 0 | 0 | 0 | 1 | 33 |  |
| 228 | 2A00:23C6:A07:B00:A12C:51DE:33E:CFFC | 0 | 1 | 0 | 0 | 0 | 0 | 0 | 1 | 4 |  |
| 229 | 106.211.221.1 | 0 | 1 | 0 | 0 | 0 | 0 | 0 | 1 | 1 |  |
| 230 | 2409:4072:6C94:7B74:23CC:F82B:459F:953C | 0 | 1 | 0 | 0 | 0 | 0 | 0 | 1 | 347 |  |
| 231 | 106.203.41.141 | 0 | 1 | 0 | 0 | 0 | 0 | 0 | 1 | 25 |  |
| 232 | Suresh myd | 0 | 1 | 0 | 0 | 0 | 0 | 0 | 1 | 0 |  |
| 233 | MichealTW | 0 | 1 | 0 | 0 | 0 | 0 | 0 | 1 | 0 |  |
| 234 | அருண் செல்வகுமார் தமிழ் | 0 | 1 | 0 | 0 | 0 | 0 | 0 | 1 | 144 |  |
| 235 | AppuduPappudu | 0 | 0 | 0 | 0 | 0 | 0 | 1 | 1 | 0 |  |
| 236 | Kalaiarasy | 0 | 0 | 0 | 0 | 0 | 1 | 0 | 1 | 0 | } |
# ஜவஹர் நவோதயா வித்யாலயா, யானம்

**ஜவஹர் நவோதயா வித்யாலயா, யானம்** (*Jawahar Navodaya Vidyalaya, Yanam*) அல்லது உள்ளூரில் ஜெ. என். வி. மெட்டாகூர் என அழைக்கப்படுவது இருபாலர் உறைவிடப் பள்ளியாகும். இது புதுச்சேரி யூடி உள்ள யானம் மாவட்டத்தில் அமைந்துள்ளது. இந்த நவோதயா வித்யாலயாக்கள் இந்திய மனிதவள மேம்பாட்டு அமைச்சினால் நிதியளிக்கப்படும் தன்னாட்சி அமைப்பாகும். இதனை நவோதயா வித்யாலயா ஸ்மிதி நிர்வகிக்கிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன. யானம் மாவட்டம் ஆந்திர மாநிலத்திற்குள் உள்ள ஒரு கடலோர பகுதியாகும். இது ஒன்றிய பிரதேச தலைமையகமான புதுச்சேரியிலிருந்து சுமார் 815 கி.மீ தொலைவில் அமைந்துள்ளது.
# ஜவஹர் நவோதயா வித்யாலயா, யானம்

## வரலாறு

இந்த பள்ளி 1987-இல் நிறுவப்பட்டது, இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதி ஹைதராபாத் மண்டல அலுவலகத்தால் நிர்வகிக்கப்பட்டுக் கண்காணிக்கப்படுகிறது.
# ஜவஹர் நவோதயா வித்யாலயா, யானம்

## சேர்க்கை

ஆறாம் வகுப்பு மட்டத்தில் ஜே.என்.வி யானத்தில் சேர்க்கை நவோதயா வித்யாலயா ஸ்மிட்டி நடத்தும் நுழைவுத் தேர்வு (ஜே.என்.வி.எஸ்.டி) மூலம் செய்யப்படுகிறது. தேர்வு பற்றிய தகவல்கள் மாவட்டத்தில் யானம் மாவட்ட ஆட்சித் தலைவர் (கலெக்டர்) அலுவலகத்தால் விளம்பரம் செய்யப்பட்டு நடைபெறுகிறது. ஆட்சித் தலைவர் ஜே.என்.வி யானத்தின் வித்யாலய மேலாண்மைக் குழுவின் தலைவராகவும் உள்ளார்.
# ஜவஹர் நவோதயா வித்யாலயா, யானம்

## இணைப்புகள்

ஜே.என்.வி யனம் நடுவண் இடைநிலைக் கல்வி வாரியத்துடன் 130014 இணைப்பு எண்ணுடன் இணைக்கப்பட்டுள்ளது.
# தமிழ்நாடு அரசு பல் மருத்துவக் கல்லூரி, சென்னை

அரசு பல் மருத்துவமனை மற்றும் கல்லூரி என்றும் அழைக்கப்படும் **தமிழ்நாடு அரசு பல் மருத்துவக் கல்லூரி** (*Tamil Nadu Government Dental College*) சென்னை மருத்துவக் கல்லூரியின் ஒரு பிரிவாகும். இக்கல்லூரி நிர்வாக ரீதியாக ஒரு தனி நிறுவனம் என்றாலும், இது சென்னை மருத்துவக் கல்லூரி மற்றும் அரசு பொது மருத்துவமனை ஆகியவற்றுடன் செயல்படுகிறது.  
இந்த மருத்துவமனையில் பல்வேறு பிரிவுகளில் நாள் ஒன்றுக்கு சுமார் 1,000 முதல் 1,500 நோயாளிகளுக்குs சிகிச்சை அளிக்கப்படுகிறது. நாட்டிலேயே இந்த மருத்துவமனை முதன்மையானது என்று கூறப்படுகிறது.
# தமிழ்நாடு அரசு பல் மருத்துவக் கல்லூரி, சென்னை

## விரிவாக்கம்

2012ல், புதிய கட்டடம் 206,3 மில்லியன் செலவில் கட்டப்பட்டது. இக்கட்டடத்தை அன்றைய தமிழ்நாடு முதல்வர் ஜெயலலிதா திறந்து வைத்தார். புதிய கட்டிடம் இரண்டு தளங்களைக் கொண்டுள்ளது. ஒரே நேரத்தில் 300 நோயாளிகளுக்குச் சிகிச்சை வழங்கும் திறன் கொண்டது. வெளி நோயாளி தொகுதி மற்றும் பிற வசதிகள் புதிய கட்டிடத்திற்கு மாற்றப்பட்டன.
# போகம்குடா

**போகம்குடா** (Bhogamguda) என்பது இந்தியாவின் மத்திய மாநிலமான சத்தீசுகரில் உள்ள ஒரு கிராமமாகும். இது பிஜப்பூர் மாவட்டத்தின் பிஜப்பூர் தாலுகாவில் அமைந்துள்ளது .
# போகம்குடா

## மக்கள்தொகை

2011 மக்கள் தொகை கணக்கெடுப்பில், போகம்குடாவில் 152 மக்களைக் கொண்ட 30 வீடுகள் இருந்தன, இதில் 67 ஆண்களும் 85 பெண்களும் உள்ளனர். 0–6 வயதுடைய குழந்தைகளின் மக்கள் தொகை 24 ஆக இருந்தது, இது கிராமத்தின் மொத்த மக்கள் தொகையில் 15.79% ஆகும். சராசரி பாலின விகிதம் 1000 இல் 1,269 ஆக இருந்தது, இது மாநில சராசரியான 1000 இல் 991 ஐ விட அதிகமாகும். கிராமத்தில் குழந்தை பாலின விகிதம் 1000 இல் 1000 ஆகும், இது சத்தீஸ்கர் மாநிலத்தில் 1000 இல் 969 சராசரியை விட அதிகமாகும். கிராமத்தில் மொத்த பட்டியல் சாதி மக்கள் தொகை ஏதுமில்லை. அதாவது, யாரும் பட்டியல் சாதியினர் அல்ல. கிராமத்தில் 152 பேர் பட்டியல் பழங்குடியினர் உள்ளனர்.
# ஜோங்க் ஆறு

**ஜோங்க் ஆறு** (Jonk river) இந்தியாவின் ஒடிசா மாநிலத்தில் உள்ள நூவாபடா மாவட்டம் மற்றும் பர்கர் மாவட்டம், சத்தீசுகர் மாநிலத்தில் மகாசமுந்து மாவட்டம் மற்றும் ராய்ப்பூர் மாவட்டம் ஆகிய பகுதிகளில் சுமார் 210 கிலோமீட்டர் தூரம் பாயும் மகாநதி ஆற்றின் துணை நதியாக உள்ளது. இந்த நதி சுனபெடா பீடபூமியில் இருந்து தொடங்கி மரகுடா பள்ளத்தாக்கில் நுழைகிறது, அங்கு படோரா கிராமத்திற்கு அருகிலுள்ள கெய்தாஸ் -நாலா என்ற நீரோடையுடன் இணைகிறது. இந்த நதி பள்ளத்தாக்குக்குள் நுழைவதற்கு முன்பெனியாதாஸ் வீழ்ச்சியை (80&nbsp;அடி) மற்றும் கரால்தாஸ் வீழ்ச்சி (150&nbsp;அடி) உருவாக்குகிறது. இது சோரினாராயணத்தில் மகாநதியுடன் இணைகிறது.
# உலக கால்நடை ஆண்டு

**உலக கால்நடை ஆண்டு** *(World Veterinary Year)* 2011 ஆம் ஆண்டு கொண்டாடப்பட்டது. 1761 ஆம் ஆண்டில் பிரான்சு நாட்டிலுள்ள லியோன் நகரத்தில் உலகின் முதல் கால்நடை பள்ளி நிறுவப்பட்டு 250 ஆண்டுகள் நிறைவடைந்ததை முன்னிட்டு உலக கால்நடை ஆண்டு கொண்டாடப்பட்டது. அதிகாரப்பூர்வமாக 2011 ஆம் ஆண்டு சனவரி 24 அன்று பிரான்சின் வெர்சாய் நகரில் நிகழ்வு தொடங்கப்பட்டது. ஆரோக்கியத்திற்காக கால்நடை, உணவுக்காக கால்நடை, கிரகத்திற்காக கால்நடை என்ற வாசகம் உலக கால்நடை ஆண்டு சுலோகமாக அனுசரிக்கப்பட்டது.  
உலக கால்நடை சுகாதார நிறுவனம் மற்றும் ஐரோப்பிய ஆணையத்தின் சுகாதாரம் மற்றும் உணவுப் பாதுகாப்பு இயக்ககத்தின் பொது இயக்குநரகமும் இணைந்து 2011 ஆம் ஆண்டின் தொடக்கத்தில் உலக கால்நடை ஆண்டு கொண்டாட்டத்தின் ஒரு பகுதியாக உங்கள் அன்றாட வாழ்க்கையில் கால்நடைகள் என்ற தலைப்பில் ஒரு புகைப்பட போட்டியை நடத்தின. இந்த போட்டியை இந்திய புகைப்படக் கலைஞர் சோமநாத் முகோபாத்யாய் வென்றார். தொற்று நோயால் பாதிக்கப்பட்ட ஆட்டின் உடல் வெப்பநிலையை அளவிடும் ஒரு கால்நடை மருத்துவரின் புகைப்படத்தை முகோபாத்யாய் போட்டிக்காக எடுத்திருந்தார்.
# உலக கால்நடை ஆண்டு

## தேர்ந்தெடுக்கப்பட்ட நிகழ்வுகள்

- 24 சனவரி 2011: பிரான்சு நாட்டின் வெர்சாய் நகரத்தில் உலக கால்நடை ஆண்டு அதிகாரப்பூர்வமான தொடக்க விழா
- 12–16 மே 2011: பிரான்சு நாட்டின் லியான் நகரத்தில் கால்நடை கல்வி தொடர்பான உலக மாநாடு.
- 10–14 அக்டோபர் 2011:தென் ஆப்பிரிக்காவின் கேப் டவுன் நகரத்தில் பன்னாட்டு நிறைவு விழா
# சுவபன் சௌத்ரி

**பண்டிட் சுவபன் சௌத்ரி** (Pandit Swapan Chaudhuri) இவர் ஓர் இந்திய கைம்முரசு இணைக் கலைஞரவார், மேலும் எல்லா நேரத்திலும் இந்த கருவியின் சிறந்த நிபுணர்களில் ஒருவராக கருதப்படுகிறார். பண்டிட் ரவிசங்கர், உஸ்தாத் அலி அக்பர் கான், உஸ்தாத் விலாயத் கான், பண்டிட் பீம்சென் ஜோஷி, பண்டிட் ஜஸ்ராஜ் உஸ்தாத் அம்ஜத் அலிகான் உள்ளிட்ட பல இந்திய இசைக்கலைஞர்களுடன் இவர் தனது நிகழ்ச்சிகளை நடத்தியுள்ளார்., .  
பண்டிட் சந்தோசு கிருட்டிணா பிசுவாசு என்பவர் இவரது குருவாவார். இலக்னோ கரானாவைச் (பாடும் பாணி) சேர்ந்த இவர், தனது13 வயது, அனைத்திந்திய வானொலியில் தனது தாத்தாவான, பனாரசு கரானாவின் பண்டிட் காந்தே மகாராஜுடன் சேர்ந்து நிகழ்ச்யினை வழங்கினார்.
# சுவபன் சௌத்ரி

## விருதுகள்

இவர் அமெரிக்காவின் கலை விருதினை பெற்றுள்ளார். மேலும், பெர்குசிவ் கலை அமைப்பின் அங்கத்தினராக பரிந்துரைக்கப்பட்டார். 1996 ஆம் ஆண்டில், இவர், இந்தியக் குடியரசுத் தலைவரிடமிருந்து இந்தியாவில் பாரம்பரிய இசைக்கான மிக உயர்ந்த விருதான சங்கீத நாடக அகாதமி விருதைப் பெற்றார். பின்னர், 2019 ஆம் ஆண்டில், இந்திய அரசிடமிருந்து இந்தியாவின் மிக உயர்ந்த கௌரவங்களில் ஒன்றான பத்மசிறீ விருதினைப் பெற்றார்.
# சுவபன் சௌத்ரி

## சாதனைகள்

பிரபல பாலிவுட் பாடகி ஆஷா போஸ்லே, உஸ்தாத் அலி அக்பர் கான் ஆகியோருடன் இணைந்து *லெகஸி* (1997), *பாஸிங் ஆன் த டிரெடிஷன்* (1998) என்ற இரண்டு இசைத் தொகுப்பினை வெளியிட்டார். இது கிராமி விருதுக்கு பரிந்துரைக்கப்பட்டது
# சுவபன் சௌத்ரி

## கற்பித்தல்

சுற்றுப்பயணம் மற்றும் நிகழ்ச்சிகளில் மிகவும் பரப்பரப்பாக இருந்தபோதிலும், இவர் கைம்முரசுவை கற்பிப்பதில் தனது வாழ்க்கையின் ஒரு குறிப்பிடத்தக்க நேரத்தை அர்ப்பணித்துள்ளார். இவர் சுவிட்சர்லாந்தின் *சான் ரஃபேல்* மற்றும் *பாசலில்* உள்ள அலி அக்பர் இசைக் கல்லூரியின் தாள இயக்குநராகவும், துறைத் தலைவராகவும், *காலார்ட்*ஸில் மூத்த ஆசிரிய உறுப்பினராகவும் இருந்தார்.
# யோகேசு சாம்சி

**யோகேசு சாம்சி** (Yogesh Samsi**)** (பிறப்பு 17 நவம்பர் 1968) இவர் ஓர் இந்தியாவைச் சேர்ந்த கைம்முரசு இணைக் கலைஞராவார்.
# யோகேசு சாம்சி

## ஆரம்ப கால வாழ்க்கை

இவர், தில்லியில் புகழ்பெற்ற பாடகர் பண்டிட் தின்கர் கைகினிக்கு பிறந்தார். யோகேசின் தந்தை இவரை நான்கு வயதில் இசைக்கு அறிமுகப்படுத்தினார். தனது நான்கு வயதில் பண்டிட் எச். தாரநாத் ராவிடம் கைம்முரசுவைக் கற்கத் தொடங்கினார். பின்னர், இவர் மிகச்சிறந்த தாளவாதிகளில் ஒருவரும், புகழ்பெற்ற கைம்முரசுக் கலைஞருமான சாகீர் உசைனின் தந்தையான உஸ்தாத் அல்லா ரக்கா கானின் வழிகாட்டுதலை நாடினார். இவர் அல்லா ரக்காவின் உதவியுடன் 23 ஆண்டுகள் கழித்தார்.
# யோகேசு சாம்சி

## தொழில்

விலாயத் கான், அஜய் சக்ரவர்த்தி, தின்கர் கைகினி, பீம்சென் ஜோஷி, சிவக்குமார் சர்மா, ஹரிபிரசாத் சவுராசியா, கென் ஜுக்கர்மன், பிர்ஜு மகராஜ் மற்றும் உஸ்தாத் இரசீத் கான் உள்ளிட்ட இந்தியாவின் உயர்தர இசைக்கலைஞர்கள் மற்றும் பாடகர்கள் மற்றும் நடனக் கலைஞர்களுடன் இவர் பணியாற்றி வந்துள்ளார். கைம்முரசு இணையில் தனித் திறமை நிகழ்ச்சியில் பாரம்பரியத்தை பாதுகாக்கும் தனது மதிப்பிற்குரிய குருவின் வார்த்தையைத் தொடர இவர் பாடுபடுகிறார்.
# யோகேசு சாம்சி

## விருதுகள்

- 2017இல் இவருக்கு சங்கீத நாடக அகாதமி விருது வழங்கப்பட்டது.
# பைரி ஆறு

**பைரி ஆறு** (*Pairi River*) மகாநதியின் முக்கியமான துணை ஆறுகளில் ஒன்றாகும். இது கரியாபந்த் மாவட்டத்தின் பிந்த்ரனவகார்க் அருகே அமைந்துள்ள பாட்டிகார்க் மலையில் பிறந்தது சத்தீஸ்கர் மாநிலத்தில் உள்ள கரியாபந்து மாவட்டத்தில் மகாநதியுடன் இணைகிறது. இந்த ஆற்றின் நீளம் சுமார் 90 கி.மீ. ஆகும்.
# கல்லீரல் மீளுருவாக்கம்

**கல்லீரல் மீளுருவாக்கம்** என்பது கல்லீரல் தான் இழந்த இழையங்களை புதிய இழையங்களால் இடமாற்ற, இருக்கும் இழையங்களை வளர்த்தும் நிகழ்வாகும். மனிதனின் உடலில் மீளுருவாகும் ஆற்றல் கொண்ட ஒரே உள்ளுறுப்பு கல்லீரல் ஆகும்.
# கல்லீரல் மீளுருவாக்கம்

## காரணிகள்

கல்லீரல் ஏதேனும் நேர்ச்சியினால் பாதிப்புக்கு உள்ளாக வாய்ப்பிருக்கிறது. நச்சுப் பொருட்களை வடிகட்டும் பணியை அது மேற்கொள்வதால் நச்சுத்தன்மை எல்லைமீறி கல்லீரல் இயக்கத்தோல்வி அடைவதற்கும் வாய்ப்புள்ளது.
# கல்லீரல் மீளுருவாக்கம்

## மீளுருவாக்க ஆற்றல்

கல்லீரலில் காணப்படும் ஒருவகை குருத்தணுக்களே அதன் மீளுருவாக்க ஆற்றலுக்கு காரணம்.
ஆனாலும் இது உண்மையான மீளுருவாக்கம் இல்லை, ஈடுசெய் வளர்ச்சி மட்டுமே என்ற கருத்தும் நிலவுகின்றது. பாதிக்கு பாதி அறுபட்ட கல்லீரலால் கூட ஒரு குறிப்பிட்ட நேரத்தில் முழுமையாக தன்னை வளர்த்திக் கொண்டு பழையபடி இயங்க முடியும் என்று ஆய்வுகள் கூறுகின்றன. ஆனால், பாலூட்டிகளின் கல்லீரலில் மீளுருவாக்கம் நடைபெறுகிற போதிலும், முழுமையான நிறை மட்டுமே மீளுருவாக்கப்படுவதாக ஆய்வுகள் கூறுகின்றன. அதன் வடிவம் மீளுவாக்கப்படாது. எனினும் மீன்கள் உள்ளிட்ட எளிமை உயிரிகளில் கல்லீரல் தன் நிறையையும் வடிவத்தையும் மீளுருவாக்கிக் கொள்வதாக அறியப்படுகிறது.
# கல்லீரல் மீளுருவாக்கம்

## மாற்றறுவை சிகிச்சை

கல்லீரல் மாற்றறுவை சிகிச்சையின் போது கல்லீரல் தானம் அளிப்பவரின் உடலில் இருந்து கல்லீரல் அறுக்கப்பட்டு பெறுபவரின் உடலில் பொருத்தப்படுகிறது. இவ்வகை அறுவை சிகிச்சைக்கு உதவும் வகையில் கல்லீரல் குருத்தணுவைப் பயன்படுத்தும் பல ஆய்வுகள் நடைபெற்று வருகின்றன.
# கல்லீரல் மீளுருவாக்கம்

## தொன்மவியல் குறிப்புகள்

கிரேக்கத் தொன்மவியலில் பிரொமீத்தியசு என்பவரும் தித்தியோசு என்பவரும் கடவுளின் கட்டளையை மீறியதற்காக, இரவில் பறவைகளால் அவர்களின் கல்லீரல் உண்ணப்பட்டு பகலில் அது மீண்டு வளர்ந்து மீண்டும் இரவில் உண்ணப்படும் என்பதாகிய கொடூரத் தண்டனையை அனுபவித்ததாக கட்டுக்கதைகள் கூறப்படுகின்றன.
# தெலன் ஆறு

மத்திய கிழக்கு இந்தியாவின் மகாநதியின் கிளை நதியாக **தெலன்** (*Telen River*) அல்லது **தெல் ஆறு** உள்ளது. இது பேட் நதியின் துணை ஆறாகும். வரலாற்றுச் சிறப்புமிக்க கோலாபிரா கோட்டை இந்த ஆற்றின் கரையில் அமைந்துள்ளது. ஜார்சுகுடா நகரமும் இந்த ஆற்றின் கரையில் அமைந்துள்ளது.
# அச்சமில்லை கோபி

**கோபாலகிருஷ்ணன்** (பிறப்பு 9 மே 1955), தொழில் ரீதியாக **அச்சமிலை கோபி** என்று அழைக்கப்படுபவர், ஒரு இந்திய திரைப்பட மற்றும் தொலைக்காட்சி நடிகர், பாடகர், நாடக ஆசிரியர், பின்னணி குரல் கலைஞர் ஆவார். இவர் பல திரைப்படங்கள் மற்றும் தொலைக்காட்சி தொடர்களில் நடித்துள்ளார், மேலும் பல மொழிகளில் பல்வேறு திரைப்பட நடிகர்களுக்காகவும் பின்னணி குரல் கொடுத்துள்ளார். இவர் ஒரு பாடகர், 30 ஆண்டுகளுக்கும் மேலாக "கோபி மெலடிஸ்" என்ற இசைக்குழுவை வைத்திருக்கிறார். அதன்மூலம் நிகழ்ச்சிகளை தொடர்ந்து நடத்தி வருகிறார். இவர் பாடகர் வாணி ஜெய்ராமின் மருமகனும் ஆவார்.  
இவர் தமிழ், தெலுங்கு, மலையாள மொழிகளில் பல படங்களில் நடித்துள்ளார். மேலும் 1,000 க்கும் மேற்பட்ட தொலைப் படங்கள் மற்றும் தொலைக்காட்சித் தொடர்களிலும் பணியாற்றியுள்ளார்.  
சமூக விழிப்புணர்வை ஏற்படுத்தும் வகையில், மாநில அரசு வெளியீடுக்காக பல குறும்படங்களை இவர் செய்துள்ளார். மேலும் 1998 ஆம் ஆண்டில் தமிழக அரசால் வழங்கபட்ட டாக்டர் மால்கம் ஆதிசேசையா விருதையும் பெற்றுள்ளார்.
# அச்சமில்லை கோபி

## ஆரம்பகால வாழ்க்கை மற்றும் குடும்பம்

இவர் தமிழ்நாட்டின் தஞ்சாவூரில் பிறந்தார். இவரது பெற்றோர், ஓய்வு பெற்ற தொடருந்து அதிகாரி, திரு எம் வெங்கட்ராமன், திருமதி மீனாட்சி ஆவர். கலை, கலாச்சாரத்துடனான ஈடுபாடு கோபாலகிருஷ்ணனனுக்கு குழந்தை பருவத்திலிருந்தே தொடங்கியது.  
சிக்கில் சகோதரிகள், மாலா சந்திரசேகர், வீணைப் பண்டிதர் பிச்சுமணி, வாணி ஜெயராம் போன்றோர் இவரது உறவினர்களாக இருந்ததால், இவர் பள்ளி நாட்களிலிருந்தே நாடகம், இசை போன்றவற்றில் இயல்பான ஆர்வம் கொண்டிருந்தார்.  
இசை, நாடகத்தின் மீதான இவரது ஆர்வம் வயதாகவயதாக வளர்ந்து வந்தது.
# அச்சமில்லை கோபி

## திரைப்படவியல்

### நடிகராக

; படங்கள்  
| 1981 | *தில்லு முல்லு* |  |  |
| --- | --- | --- | --- |
| 1984 | *அச்சமில்லை அச்சமில்லை* | பலவேசம் |  |
| 1985 | *தவம்* |  |  |
| 1985 | *படிக்காத பண்ணையார்* | பண்ணையாரின் மகன் |  |
| 1985 | *ஒரு புல்லாங்குழல் அடுப்பு ஊதுகிறது* |  |  |
| 1986 | *மறக்கமாட்டேன்* |  |  |
| 1987 | *வேலைக்காரன்* | கோவ்ஸல்யாவின் சகோதரர் |  |
| 1987 | *புதியவன்* |  |  |
| 1987 | *இவர்கள் இந்தியர்கள்* |  |  |
| 1988 | *ஊரைத் தெரிஞ்சுக்கிட்டேன்* |  |  |
| 1988 | *நல்லவன்* |  |  |
| 1988 | *பார்த்தால் பசு* |  |  |
| 1988 | *கைகொடுப்பாள் கற்பகாம்பாள்* |  |  |
| 1988 | *காலையும் நீயே மாலையும் நீயே* |  |  |
| 1989 | *அத்தைமடி மெத்தையடி* |  |  |
| 1989 | *ஆவதெல்லாம் பெண்ணாலே* |  |  |
| 1990 | *வேடிக்கை என் வாடிக்கை* |  |  |
| 1990 | *வரவு நல்ல உறவு* |  |  |
| 1990 | *பணக்காரன்* |  |  |
| 1990 | *13-ம் நம்பர் வீடு* | முத்து |  |
| 1990 | *அதிசயப் பிறவி* |  |  |
| 1991 | *இதய வாசல்* | முரளி |  |
| 1991 | *மறுபக்கம்* |  |  |
| 1991 | *வழக்கு மூலம்* |  |  |
| 1993 | *இனியராஜா* |  |  |
| 2003 | *புன்னகை பூவே* |  |  |
| 2006 | *வஞ்சகன்* | வழக்கறிஞர் |  |
| 2007 | *நீ நான் நிலா* | நிலாவின் தந்தை | } |  
; தொலைக்காட்சி  
- அக்சயா
- *எங்கே பிராமணன்*
- *வண்ணக் கோலங்கள்*
- *மாங்கல்யம்*  
; படங்கள்  
| ரவீந்திரன் | *பொய்க்கால் குதிரை* (1983) |  |
| --- | --- | --- |
| கோவிந்தா | *ராக்கம்மா கையத்தட்டு* (1989) |  |
| ரகுமான் | *புரியத புதிர்* (1990),
ஆரத்தி எடுங்கடி (1990),
பட்டிக்காட்டான் (1990)
பட்டணம்தான் போகலாமடி (1990)
சீதா (1990)
*தம்பி பொண்டாட்டி* (1992),
*மாப்பிள்ளை வந்தாச்சு* (1992),
*உடன் பிறப்பு* (1993),
*கருப்பு வெள்ளை* (1993)  
*பாட்டு பாடவா* (1995),
*கல்கி* (1996)
நினைக்காத நாளில்லை (2001) |  |
| வெங்கடேஷ் | *கூலி நம்பர் 1* (1991),
*முதலமைச்சர் ஜெயந்தி* (1991)
*எங்க ஊர் சிங்கம்* (1996),
*கல்லூரி கலாட்டா* (1997) |  |
| அருண் பாண்டியன் | *அதிகாரி* (1991) |  |
| பிரமோத் | *ஜென்ம நட்சத்திரம்* (1991) |  |
| ஜெகதீஷ் | *கஸ்தூரி மஞ்சள்* (1992) |  |
| ராஜபிரபு | சின்னப் பூவைக் கிள்ளாதே (1992) |  |
| ஆனந்த் | நான் பேச நினைப்பதெல்லாம் (1993) |  |
| ஜெகபதி பாபு | போக்கிரி காதலன் (1994) |  |
| சுரேஷ் கோபி | *திரு. தேவா* (1995),
*தி கிங்* (1995)
*நரசிம்ம நாயக்கர்* (2001) |  |
| தேவராஜ் | சர்கிள் இன்ஸ்பெக்டர் (1996) |  |
| அனுபம் கெர் | *விஐபி* (1997) |  |
| நாகார்ஜுனா | *ஆட்டோக்காரன்* (1998)
சத்ரிய தர்மம் (1999) |  |
| அர்ஜுன் | *அர்ஜுனா* (1998) |  |
| மனோஜ் கே. ஜெயன் | *விளையாட்டு* (2002) |  |
| நசிருதீன் ஷா | *கிரிசு* (2006) |  |
| சரண்ராஜ் | *வேல்* (2007) |  |
| சோப்ராஜ் | *லேடி டைகர்* (2010) |  |
| நாசர் | இனி ஓரு விதி செய்வோம் (2014) | } |  
; தொலைக்காட்சி  
| ஸ்ரீதர் | சஹானா |  |
| --- | --- | --- |
| சுபலேகா சுதாகர் | சித்தி ,
கோலங்கள் ,
தென்றல்
மாதவி
இளவரசி
பிரியமானவள் |  |
| ஸ்ரீநாத் | தியாகம் | } |
# பசி சத்யா

**பசி சத்யா** (*Pasi Sathya*) என்பவர் ஒரு இந்திய நடிகை ஆவார். இவர் தமிழ் திரைப்படங்கள் மற்றும் தொலைக்காட்சிகளில் முதன்மையாக பணியாற்றியுள்ளார். இவர் வீடு, மகளிர் மட்டும் (1994) போன்ற பிரபலமான திரைப்படங்களில் பணியாற்றியுள்ளார். 1979 ஆம் ஆண்டில் தேசிய விருது பெற்ற தமிழ் படமான பசி படத்தில் சிறப்பாக அறியப்பட்டார். இப்படத்தில் இவர் செல்லம்மா என்ற பாத்திரத்தில் நடித்தார். இந்த படத்திற்குப் பிறகு, இவர் பசி என்ற அடைமொழியைப் பயன்படுத்தினார். சத்யா நேற்று இன்று நாளையில் அறிமுகமானார். படம் 1974 இல் வெளியிடப்பட்டது. இவர் சினிமாவுக்கு வந்து 40 வருடங்களுக்கும் மேலாகிவிட்டது. இவர் 250 க்கும் மேற்பட்ட திரைப்படங்கள் மற்றும் 2000 மேடை நாடகங்களில் நடித்துள்ளார்.
# பசி சத்யா

## ஆரம்ப கால வாழ்க்கையில்

சத்யாவின் சொந்த ஊர் மதுரை . இவரது தாயார் இசை ஆசிரியர், தந்தை, ஒன்றிய அரசு ஊழியர். இவரது நடிப்பு பயணம் பவளக்கொடி நாடகத்துடன் தொடங்கியது. இவர் பள்ளி நாட்களில் பல நாடகங்களில் நடித்துள்ளார். பின்னர் இவர் சென்னைக்கு வந்து நாடகங்களில் கவனம் செலுத்தினார். இவரது 9 ஆம் வகுப்புக்குப் பிறகு படிப்பில் ஆர்வம் காட்டவில்லை. எம்.ஜி.ஆர், சிவாஜி உள்ளிட்ட சிறந்த நடிகர்கள் முன்னிலையில் பல நாடகங்களில் நடித்துள்ளார். சத்யா 2,000 க்கும் மேற்பட்ட மேடை நாடகங்களில் தோன்றியுள்ளார்.
# பசி சத்யா

## திரைப்பட வாழ்க்கை

இவரது நடிப்பை ரசித்த மூத்த நடிகை பானுமதி ராமகிருஷ்ணா இவருக்கு பசி சத்யா என்ற புனைபெயரை வழங்கினார். இவர் தமிழ்த் திரைப்படங்களில் ஒரு குணச்சித்திர நடிகையாக நடித்தார். ஒரு திறமையான கலைஞராக இருந்தபோதிலும், இவர் கவனிக்கப்படவில்லை. 1999 ஆம் ஆண்டு இசை காதல் நகைச்சுவைத் திரைப்படமான பூவெலாம் கேட்டுப்பரில் செவிலியராக நடித்தார். இவர் 2001 ஆம் ஆண்டு தமிழ் காதல் படமான ஷாஜகானில் ஒரு பாத்திரத்தில் நடித்தார். 2003 ஆம் ஆண்டில், கமல்ஹாசனின் அன்பே சிவம் படத்திலும் சத்யா நடித்தார். இவர் நடித்த பிற குறிப்பிடத்தக்க திரைப்படங்கள் பின்வறுமாறு வீரன் வேலுதம்பி (1987), வெள்ளையத் தேவன் (1990), பட்டத்து ராணி (1992), மகளிர் மட்டும் (1994), நிலா (1994), சிந்துநதிப் பூ (1994), திருமூர்த்தி (1995), எச்20 (2002 ), எங்கள் அண்ணா (2004), சுக்ரன் (2005), காதலில் விழுந்தேன் (2008) போன்ற பல படங்களாகும்.
# பசி சத்யா

## குடும்பம்

சத்யாவின் கணவர் ஓய்வு பெற்ற அரசு ஊழியர், இந்த இணையருக்கு இரண்டு பிள்ளைகள் உள்ளனர்.
# பசி சத்யா

## விருதுகள் மற்றும் கௌரவங்கள்

தமிழக அரசு இவருக்கு கலைமாமணி விருது விருதை வழங்கியுள்ளது. தென்னிந்திய கலைஞர்கள் சங்கம் இவருக்கு "கவிச்செல்வம்" விருதை வழங்கியது.
# பசி சத்யா

## தொலைக்காட்சி வாழ்க்கை

தற்போது இவர் தமிழ் தொலைக்காட்சி தொடர்களில் நடித்து வருகிறார். 1999 ஆம் ஆண்டு தமிழ் சித்தியில் விஜய் சாரதியின் தாயாக நடித்தார். அதே ஆண்டு, ராதிகா சரத்குமாரின் தொடரான செல்லமேயில் மாயாவாக நடிதார். 2002 ஆம் ஆண்டில், சன் தொலைக்காட்சியில் ஒளிபரப்பான தொலைக்காட்சி தொடரான அண்ணாமலையில் நடித்ததற்காக இவர் பாராட்டுக்களைப் பெற்றார். சன் தொலைக்காட்சியில் இளவரசியிலும் இவர் ஒரு பாத்திரத்தில் நடித்தார்.
# பசி சத்யா

## திரைப்படவியல்

*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*
| 1974 | நேற்று இன்று நாளை |  |  |
| --- | --- | --- | --- |
| 1976 | உழைக்கும் கரங்கள் | கிராமத்தாள் |  |
| 1979 | பசி | செல்லம்மா |  |
| 1981 | காதோடுதான் நான் பேசுவேன் |  |  |
| 1982 | சின்னஞ்சிறுசுகள் |  |  |
| 1982 | ஆயிரம் முத்தங்கள் |  |  |
| 1983 | முந்தானை முடிச்சு | கிராமதாள் |  |
| 1983 | சமயபுரத்தாளே சாட்சி |  |  |
| 1983 | தூங்காதே தம்பி தூங்காதே |  |  |
| 1984 | அம்பிகை நேரில் வந்தாள் |  |  |
| 1984 | வீட்டுக்கு ஒரு கண்ணகி |  |  |
| 1984 | குடும்பம் |  |  |
| 1984 | நான் பாடும் பாடல் |  |  |
| 1985 | *மண்ணுக்கேத்த பொண்ணு* |  |  |
| 1985 | எங்கள் குரல் |  |  |
| 1985 | படிக்காத பண்ணையார் |  |  |
| 1986 | கரிமேடு கருவாயன் |  |  |
| 1986 | எங்கள் தாய்க்குலமே வருக |  |  |
| 1987 | எங்க ஊரு பாட்டுக்காரன் |  |  |
| 1987 | வீரன் வேலுத்தம்பி |  |  |
| 1988 | வீடு | மங்கம்மா |  |
| 1990 | வெள்ளையத் தேவன் |  |  |
| 1991 | ஒன்னும் தெரியாத பாப்பா |  |  |
| 1992 | பட்டத்து ராணி |  |  |
| 1992 | மறுபக்கம் |  |  |
| 1992 | போக்கிரி தம்பி |  |  |
| 1992 | பிரம்மச்சாரி |  |  |
| 1993 | சதி லீலாவதி |  |  |
| 1993 | மாமியார் வீடு |  |  |
| 1993 | மூன்றாவது கண் | சொர்ணக்கிளி |  |
| 1993 | நல்லதே நடக்கும் |  |  |
| 1994 | மகளிர் மட்டும் | மாதவி |  |
| 1994 | டூயட் |  |  |
| 1994 | மே மாதம் |  |  |
| 1994 | மணி ரத்னம் |  |  |
| 1994 | நிலா |  |  |
| 1994 | சிந்துநதிப் பூ |  |  |
| 1995 | சதி லீலாவதி |  |  |
| 1995 | சின்ன வாத்தியார் |  |  |
| 1995 | திருமூர்த்தி |  |  |
| 1995 | குருதிப்புனல் |  |  |
| 1996 | வைகறை பூக்கள் |  |  |
| 1997 | ராசி | நரிக்குறத்தி |  |
| 1998 | மூவேந்தர் | செவிலியர் |  |
| 1999 | பூவெல்லாம் கேட்டுப்பார் | செவிலியர் கல்யாணி |  |
| 2000 | மாயி |  |  |
| 2000 | என்னவளே |  |  |
| 2001 | சீறிவரும் காளை |  |  |
| 2001 | ஷாஜகான் |  |  |
| 2002 | ராஜா | பிரியாவின் வீட்டு வேலைக்காரி |  |
| 2003 | அன்பே சிவம் |  |  |
| 2003 | கையோடு கை |  |  |
| 2003 | திருமலை | பரணியின் பாட்டி பர்வதம் |  |
| 2004 | எங்கள் அண்ணா | துர்கராஜின் தாய் |  |
| 2005 | சுக்ரன் |  |  |
| 2006 | புதுப்பேட்டை | கொக்கி குமாரின் குழந்தையை தத்தெடுப்பவர் |  |
| 2006 | *டான் சேரா* | குட்டியின் தாய் |  |
| 2007 | நிறம் |  |  |
| 2008 | காதலில் விழுந்தேன் |  |  |
| 2009 | பிஞ்சு மனசு |  |  |
| 2009 | இன்னொருவன் |  |  |
| 2013 | திருமதி தமிழ் |  |  |
| 2013 | தலைமுறைகள் |  |  |
| 2016 | தமிழ்செல்வனும் தனியார் அஞ்சலும் | மேரி |  |
| 2016 | குற்றமே தண்டனை |  |  |
| 2018 | டிராஃபிக் ராமசாமி |  |  |
| 2018 | மாரி 2 | செவிலியர் | } |
# பல்லவி (நடிகை)

**பல்லவி** என்பவர் ஓர் இந்திய நடிகை. இவர் பல மொழிகளில் ஏராளமான படங்களில் நடித்துள்ளார்.
# பல்லவி (நடிகை)

## திரைப்படவியல்

| 1985 | *தேவரெல்லிதனி* | கன்னடம் | கன்னடத்தில் அறிமுகம் |
| --- | --- | --- | --- |
| 1985 | *தேவர மனே* | கன்னடம் |  |
| 1986 | *அறுவடை நாள்* | தமிழ் | தமிழில் அறிமுகம் |
| 1986 | *தர்ம தேவதை* | தமிழ் |  |
| 1986 | *தாயே நன்ன தேவரு* | கன்னடம் |  |
| 1986 | *மர்ஜளா* | கன்னடம் |  |
| 1986 | *பீகர பந்தயா* | கன்னடம் |  |
| 1987 | *தங்கச்சி* | தமிழ் |  |
| 1987 | *வேலைக்காரன்* | தமிழ் |  |
| 1987 | *கதை கதையாம் காரணமாம்* | தமிழ் |  |
| 1988 | *சகாதேவன் மகாதேவன்* | தமிழ் |  |
| 1988 | *உரிமை கீதம்* | தமிழ் |  |
| 1988 | *தாயம் ஒண்ணு* | தமிழ் |  |
| 1988 | *பார்த்தால் பசு* | தமிழ் |  |
| 1988 | *பாய்மரக் கப்பல்* | தமிழ் |  |
| 1988 | *என் தமிழ் என் மக்கள்* | தமிழ் |  |
| 1988 | *சூரசம்ஹாரம்* | தமிழ் |  |
| 1988 | *ஊரைத் தெரிஞ்சுக்கிட்டேன்* | தமிழ் |  |
| 1989 | *தங்கமணி ரங்கமணி* | தமிழ் |  |
| 1989 | *எங்க வீட்டு தெய்வம்* | தமிழ் |  |
| 1989 | *அத்தைமடி மெத்தையடி* | தமிழ் |  |
| 1989 | *விழியோர கவிதைகள்* | தமிழ் |  |
| 1989 | *மணந்தால் மகாதேவன்* | தமிழ் |  |
| 1989 | *அன்புக்கட்டளை* | தமிழ் |  |
| 1990 | *சிறையில் சில ராகங்கள்* | தமிழ் |  |
| 1990 | *வேடிக்கை என் வாடிக்கை* | தமிழ் |  |
| 1990 | *எனக்கொரு நீதி* | தமிழ் |  |
| 1990 | *வெற்றி மாலை* | தமிழ் |  |
| 1990 | *ஏரிக்கரை பூங்காற்றே* | தமிழ் |  |
| 1991 | *உருவம்* | தமிழ் |  |
| 1991 | *இரும்பு பூக்கள்* | தமிழ் |  |
| 1992 | *சுயமரியாதை* | தமிழ் |  |
| 1992 | *புருஷன் எனக்கு அரசன்* | தமிழ் |  |
| 1993 | *விஜய கிராந்தி* | கன்னடம் |  |
| 1993 | *துருவ நட்சத்திரம்* | தமிழ் |  |
| 1993 | *ஐ லவ் இந்தியா* | தமிழ் |  |
| 1993 | *உழைப்பாளி* | தமிழ் |  |
| 1996 | *மிஸ்டர் பெச்சாரா* | இந்தி |  |
| 1997 | *அரசியல்* | தமிழ் |  |
| 1997 | *அருணாச்சலம்* | தமிழ் |  |
| 1998 | *கோல்மால்* | தமிழ் |  |
| 1998 | நட்புக்காக | தமிழ் |  |
| 2000 | *மனுநீதி* | தமிழ் |  |
| 2000 | *அங்குல்* | தெலுங்கு |  |
| 2000 | *பாபா தி கிரேட்* | இந்தி |  |
| 2002 | *உன்னை நினைத்து* | தமிழ் |  |
| 2001 | *ஆண்டி தும்பா துண்டி* | கன்னடம் |  |
| 2002 | *மாரம்மா* | கன்னடம் |  |
| 2002 | *மாறன்* | தமிழ் |  |
| 2004 | *ஜோக் பால்ஸ்* | கன்னடம் |  |
| 2004 | *ஜூட்* | கன்னடம் |  |
| 2004 | *தன்யா* | கன்னடம் |  |
| 2004 | *பிரானா* | கன்னடம் |  |
| 2004 | *பா பாரோ பசிகா* | கன்னடம் |  |
| 2005 | *மாஜிக் அஜ்ஜி* | கன்னடம் |  |
| 2005 | *களவர்க்கி* | மலையாளம் |  |
| 2005 | *மிதாயி மானே* | கன்னடம் |  |
| 2006 | *மூகாமுகி* | கன்னடம் |  |
| 2006 | *குஸ்தி* | தமிழ் |  |
| 2008 | *வசூல்* | தமிழ் |  |
| 2009 | *வைதேகி* | தமிழ் |  |
| 2009 | *பிஞ்சு மனசு* | தமிழ் |  |
| 2011 | *கருவறைப் பூக்கள்* | தமிழ் |  |
| 2020 | *மூன்றாம் பௌர்ணமி* | தமிழ் | } |
# பல்லவி (நடிகை)

## தொலைக்காட்சி

| 1998-1999 | அக்சயா | சுமதி | சன் தொலைக்காட்சி |  |
| --- | --- | --- | --- | --- |
| 2000-2001 | ஆனந்த பவன் | லட்சுமி | சன் தொலைக்காட்சி | } |
# குறைபாடு

**குறைபாடு** *(Deficiency)* என்பது பற்றாக்குறை அல்லது செயல்பாடு குறைவு காரணத்தால் வழக்கமான அல்லது அவசியமாகத் தேவைப்படும் அளவைக் காட்டிலும் ஓர் உடற்கூறு குறைவாகச் செயல்படும் நிலையைக் குறிக்கும்.
# குறைபாடு

## ஊட்டச்சத்துகள்

ஒன்று அல்லது அதற்கு மேற்பட்ட ஊட்டச்சத்துக்களின் குறைபாட்டால் ஊட்டச்சத்து குறைபாடு நோய் தோன்றி பல்வேறு விளைவுகளை ஏற்படுத்தும். எடுத்துக்காட்டாக, வைட்டமின் ஏ எனப்படும் உயிர்ச்சத்து குறைபாடு காரணமாக கண்களில் சிராப்தால்மியா எனப்படும் விழிவெண்படல வறட்சி நோயும், மாலைக்கண் நோயும் ஏற்படுகின்றன.
# குறைபாடு

## அகந்தோன்று புரதங்கள்

நொதிகள் போன்ற உள்ளார்ந்த உற்பத்தி புரதங்களின் குறைபாடு காரணமாக கிட்டத்தட்ட அனைத்து வகையான மரபணு கோளாறுகளும் உண்டாகின்றன. எடுத்துக்காட்டாக வளர்சிதை மாற்றத்தின் உள்ளார்ந்த பிழைகள்.
# நவீன் மனோகரன்

**நவீன் மனோகரன்** (*Navin Manogaran*) எனும் **ம. நவீன்**, (பிறப்பு: 31 ஜூலை 1982) மலேசியத் தமிழ் எழுத்தாளரும், இதழியலாளரும் ஆவார். இவர் வல்லினம் இணைய இதழின் முதன்மை ஆசிரியராக உள்ளார். இவர் 2019-ஆம் ஆண்டில் எழுதிய சர்ச்சைக்குரிய 'பேய்ச்சி' நாவலுக்கு; மலேசிய அரசாங்கம் 2020-ஆம் ஆண்டில் தடை விதித்தது. அந்தத் தடைக்கு மலேசிய, தமிழக அமைப்புகள் கண்டனங்களைத் தெரிவித்தன.  
தமிழ் வாசகர்கள் பலரின் கவனத்தை ஈர்த்த படைப்புகளை இவர் எழுதி உள்ளார். இவரின் புனைவுகளில் மலேசியச் சூழலில்; மலேசியத் தமிழர்களின் வாழ்வியல் தடங்கள் பிணைந்து இருப்பதைக் காணலாம்.
# நவீன் மனோகரன்

## வாழ்க்கைக் குறிப்புகள்

மலேசியாவில், கெடா, லூனாஸ் எனும் சிற்றூரில் பிறந்தவர். ஆரம்பக் கல்வியை 'வெல்லஸ்லி லுனாஸ்' தோட்டத் தமிழ்ப் பள்ளியிலும் இடைநிலைக் கல்வியை லுனாஸ் இடைநிலைப் பள்ளியிலும் முடித்தார். தந்தையார் மனோகரன். தாயார் பேச்சாய். இருவருமே வாசிக்கும் பழக்கம் உள்ளவர்கள். இவருக்கு ஒரு சகோதரி உண்டு.  
இவரின் 16 வயதில் எழுத்தாளர் எம். ஏ. இளஞ்செல்வனின் நட்புக் கிடைக்க வாசிக்கும் பழக்கத்தில் ஈடுபாடு உருவானது. இவரின் இலக்கியப் பயணத்துக்கு எழுத்தாளர் இளஞ்செல்வன் தூண்டுகோலாக இருந்தார். பின்னர் இவர் கோலாலம்பூர் மாநகரத்திற்கு இடம் பெயர்ந்தார்.
# நவீன் மனோகரன்

## ஈடுபாடுகள்

### பணி

2002-ஆம் ஆண்டு ஆசிரியர் பயிற்சிக் கல்லூரியில் இணைந்து மூன்று ஆண்டுகள் ஆசிரியர் பயிற்சியை மேற்கொண்டார். பின்னர் அந்தத் துறையில் பட்டயம் பெற்று, பத்துமலை தமிழ்ப்பள்ளி, மெலாவாத்தி தமிழ்ப்பள்ளி ஆகிய பள்ளிகளில் சேவையாற்றினார். அதைத் தொடர்ந்து தற்போது கோலா சிலாங்கூர், சுங்கை ரம்பை தோட்டத் தமிழ்ப் பள்ளியில் ஆசிரியராகப் பணியாற்றி வருகிறார். மேலும் மலாயா பல்கலைக்கழகத்தின் தமிழ் இலக்கியத்தில் முதுகலை முடித்துள்ளார்.
# நவீன் மனோகரன்

## ஈடுபாடுகள்

### இதழியல் ஈடுபாடு

- 'மன்னன்' எனும் ஜனரஞ்சக மாத இதழில் ம.நவீன் சுமார் ஈராண்டுகள் இயங்கினார்.
- 'காதல்' எனும் இலக்கிய மாத இதழுக்கு இணை ஆசிரியராகப் பொறுப்பெடுத்தார். அவ்விதழ் சுமார் 10 மாதங்கள் வெளிவந்தன.
- 'வல்லினம்' மாற்று இலக்கிய முயற்சிகளை அடிப்படையாகக் கொண்டு 2007இல் அச்சிதழாகத் தொடங்கினார். இவ்விதழ் 2009 முதல் இணைய இதழாகத் தொடர்கிறது.
- 'பறை' எனும் ஆய்விதழ் இவரின் மேற்பார்வையில் 2014 தொடங்கி காலாண்டிதழாக வெளிவந்து 6 இதழ்களுடன் நின்றது. மலாய்/ சீன இலக்கியம், ஆற்றுகை, ஈழ இலக்கியம், குடிமை, உலக இலக்கியச் சிறப்பிதழ் என ஒவ்வொரு தலைப்பின் கீழ் முழு ஆய்வுகளோடு இதழ் தயாரிக்கப்பட்டது.
- 'முகவரி' எனும் இருவார நாளிதழுக்கு ஆசிரியராக இருந்தார். தமிழ் நேசன் நிர்வாகத்தின் கீழ் வெளிவந்தது. இந்த இருவார நாளிதழ் ஐந்து வெளியீடுகளோடு நின்றது.
# நவீன் மனோகரன்

## ஈடுபாடுகள்

### இலக்கியச் செயல்பாடுகள்

- 2009-2018 காலப்பகுதியில் நண்பர்களின் ஒத்துழைப்புடன் *கலை இலக்கிய விழா* எனும் நிகழ்வின் வழி மலேசிய, சிங்கப்பூர் ஆளுமைகளை அறிமுகம் செய்து வந்து உள்ளார்.
- ஓவியக் கண்காட்சி, நிழல்படக் கண்காட்சி, மேடை நாடகம், புத்தக வெளியீடுகள் என கலையில் பல தளங்களிலும் இவர் செயல்பட்டு வருகிறார்.
- இதுவரை 14 மலேசிய - சிங்கப்பூர் ஆளுமைகளின் ஆவணப் படங்களை இயக்கியுள்ளார்.
# நவீன் மனோகரன்

## ஈடுபாடுகள்

### இலக்கிய ஆக்கங்கள்

இதுவரை இவர் ஒரு நாவல்; மூன்று கவிதை நூல்கள்; மூன்று சிறுகதை நூல்கள்; மூன்று பத்தி நூல்கள்; மூன்று இலக்கிய விமர்சன நூல்கள்; ஒரு நேர்காணல் தொகுப்பு; மற்றும் ஓர் ஆசிரியர் அனுபவம் சார்ந்த கட்டுரைத் தொகுப்பு; ஒரு பயண நூல் என 15 நூல்களை வெளியீடு செய்து உள்ளார்.
# நவீன் மனோகரன்

## ஈடுபாடுகள்

### பதிப்பாளர்

வல்லினம் பதிப்பகத்தின் மூலம் இதுவரையில் 39 நூல்களைப் பதிப்பித்து உள்ளார். யாழ் பதிப்பகம் என மாணவர்களுக்கான பதிப்பகம் ஒன்றை உருவாக்கிப் பயிற்சி நூல்களையும்; பாட நூல்களையும் பதிப்பித்து வருகிறார்.
# நவீன் மனோகரன்

## ஈடுபாடுகள்

### பிற பங்களிப்புகள்

- 'ஆவணப்படம்' - மலேசியா, சிங்கப்பூர் எழுத்து ஆளுமைகளின் வாழ்வியலைப் பதிவு செய்யும் நோக்கில் பல எழுத்தாளர்களை நேர்காணல் செய்தார். பின்னர் அந்த நேர்காணல்களை ஆவணப் படங்களாகத் தயாரித்தார். இதுவரை 14 ஆவணப் படங்களைத் தயாரித்து உள்ளார்.
# நவீன் மனோகரன்

## பரிசுகள் / விருதுகள்

- 2010 இளம் கவிஞருக்கான விருதினை சிலாங்கூர் மாநில அரசாங்கம் வழங்கியது
- கனடா, தமிழ் இலக்கியத் தோட்டத்தின் 2018க்கான சிறப்பு விருது
# நவீன் மனோகரன்

## படைப்புகள்

### புனைவுகள்

- சர்வம் பிரமாஸ்மி – 2007 (கவிதை நூல்)
- வெறி நாய்களுடன் விளையாடுதல் – 2013 (கவிதை நூல்)
- மண்டை ஓடி – 2015 (சிறுகதை தொகுப்பு)
- போயாக் 2018 (சிறுகதை தொகுப்பு)
- பேய்ச்சி (2019) நாவல்
- மகாராணியின் செக் மெட் (2019) கவிதை
- உச்சை (2020) சிறுகதை தொகுப்பு
# நவீன் மனோகரன்

## படைப்புகள்

### அ-புனைவுகள்

- கடக்க முடியாத காலம் – 2010 (பத்தி தொகுப்பு)
- விருந்தாளிகள் விட்டுச்செல்லும் வாழ்வு – 2012 (விமர்சன கட்டுரைகள் தொகுப்பு)
- வகுப்பறையின் கடைசி நாற்காலி – 2015 (கட்டுரைத் தொகுப்பு)
- உலகின் நாக்கு - 2017 (உலக இலக்கிய அறிமுகம்)
- மீண்டு நிலைத்த நிழல்கள் 2018 (நேர்காணல் தொகுப்பு)
- நாரின் மணம் 2018 (பத்தி தொகுப்பு)
- மனசிலாயோ - 2020 (பயண நூல்)
- மலேசிய நாவல்கள் (2020) தொகுதி 1
# நவீன் மனோகரன்

## படைப்புகள்

### திரைத்துறை

மலேசியத் திரைப்படங்களான ‘ஜெராந்துட் நினைவுகள், மௌனம்’ ஆகியவற்றில் வசனகர்த்தாவாகவும், ‘வெண்ணிர இரவுகள்’ (மலேசியா) , ஜகாட் (மலேசியா), கபாலி (தமிழகம்) போன்ற திரைப்படங்களில் திரைக்கதையை ஒட்டிய பங்களிப்பும் வழங்கியுள்ளார்.
# காரமயமாக்கிகள்

**காரமயமாக்கல் முகவர்கள்** *(Alkalinizing agents)* என்பவை அமிலத்தன்மையைக் குறைத்து காரத்தன்மையை அதிகரிக்கும் வேதிப் பொருள்களாகும். அமிலக்காரக் குறியீடு எனப்படும் ஐதரசன் அயனிச்செறிவு குறைபாடு காரணமாகத் தோன்றும் நோய்களை நிர்வகிக்க இவை பயன்படுகின்றன. உதாரணமாக, சிறுநீரக செயலிழப்பு காரணமாகத் தோன்றும் அமிலத்தேக்க நோய்க்கு சிகிச்சையளிக்க இவற்றை பயன்படுத்தலாம்.  
வாய்வழியாக அல்லது குடல்வழியல்லாத அல்லூண் வழி சிகிச்சை அளித்தலில் காரமயமாக்கும் முகவர் பயன்படுத்தப்படுகிறது, சோடியம் பைகார்பனேட்டு உப்பு பொதுவாக விரும்பப்படும் ஒரு காரமயமாக்கல் முகவராகும். பொட்டாசியம் சிட்ரேட்டு, கால்சியம் கார்பனேட்டு, சோடியம் லாக்டேட்டு, கால்சியம் அசிட்டேட்டு போன்ற உப்புகளும் காரமயமாக்கல் முகவர்களாகப் பயன்படுகின்றன.
# வேதம் புதிது கண்ணன்

**வேதம் புதிது கண்ணன்** (*Vedham Puthithu Kannan*) என்று பிரபலமாக அறியப்படும் **கே. கண்ணன்** ஒரு இந்திய திரைப்பட / மேடை நாடக இயக்குநர், எழுத்தாளர், தயாரிப்பாளர் ஆவார், இவர் முதன்மையாக தமிழகத் திரைப்படத்துறையில் பணியாற்றுகிறார். தனது தொழில் வாழ்க்கையின் பல்வேறு கட்டங்களில், மூத்த இயக்குநர்களான பாரதிராஜா, எஸ். பி. முத்துராமன், கே. பாலசந்தர் ஆகியோரின் வழிகாட்டுதல் கண்ணனுக்கு கிடைத்தது. கண்ணன் தனது கதைகளில் சமூக சீர்திருத்த செய்திகளை உட்பொதிப்பதில் மிகுந்த ஆர்வம் கொண்டவர். 2016 ஆம் ஆண்டு வரை இவர் கலைமாமணி, சிறந்த உரையாடல் எழுத்தாளருக்கான தமிழக அரசு திரைப்பட விருது, இந்த படத்தின் வெற்றிக்குப் பிறகு கண்ணன் வேதம் புதிது கண்ணன் என்று பிரபலமாக அழைக்கபட்டார். பிற்காலத்தில் *சிவா*, *பகலில் பௌர்ணமி* (1990), *காவல் கீதம்* (1992) போன்ற திரைப்படங்கள் *கண்ணனைத்* தமிழ்த் திரைப்படத் துறையில் ஒரு முக்கிய எழுத்தாளராக நிறுவின. அப்போதிருந்து, இவர் பல்வேறு படங்களுக்கான கதை மற்றும் திரைப்பட தயாரிப்புப் பணிகளுக்கான விவாதங்களில் பரந்த அளவில் ஈடுபட்டார்.  
பின்னர் இவர் தனது நீண்டகால நண்பரான டி. வி. வரதராஜனின் நாடகக் குழுவான யுனைடெட் விஷுவல்சின் மேடை நாடகப் பணிகளுக்குத் திரும்பினார். அடுத்த 7 ஆண்டுகளில் 10 நாடகங்களை நடத்தினார். தமிழ் செயற்கைக்கோள் தொலைக்காட்சிகளில் தொலைக்காட்சித் தொடர்கள் பிரபலமடைந்து வந்த நிலையில், இவர் தனது கவனத்தை தொலைக்காட்சிக்கு மாற்றினார். இவர் நிம்மதி உங்கள் சாய்ஸ் II & III, ஜன்னல் (மரபு கவிதைகள்) மற்றும் சகானா போன்ற தொலைக்காட்சித் தொடர்களை எழுதினார். மேலும் *அண்ணி* ( *சாமுத்திரகனி* இயக்கியது), *அக்கா* (தெலுங்கு) போன்ற தொடர்களுக்கு திரைக்கதை எழுதினார்.  
2006 ஆம் ஆண்டில், கண்ணன் எழுத்துப்பட்டறை என்ற பதாகையின் கீழ் தயாரிப்பாளர் ஆனார் மேலும் அமிர்தம் படத்தின் மூலம் இயக்குநராக அறிமுகமானார்.
# வேதம் புதிது கண்ணன்

## படைப்புகள்

### மேடை நாடகங்கள்

கண்ணன் கீழ்கண்ட மேடை நாடகங்களை எழுதி இயக்கியுள்ளார்:  
- *இலவச இணைப்பு அக்கா ரீ(ய)ல் எஸ்டேட்* (Re(a)el Estate)
- *மெகா சீரியல்*
- *டேக் இட் ஈசி*
- *இரவல் தந்தவன் கேட்கிறான்*
- *சுபமுகூர்த்த பத்திரிக்கை*
- *சொல்லடி சிவசக்தி*
- *அவனுடைய செல்லம்மா*
- *மகளிர் மட்டும்*
- *எல்கேஜி ஆசை*
- *குரோர்பதி*
- *மற்றும் பலர்*
- *வீட்டுக்கு வீடு கார்கில்*
- *ஆசைக்கும் ஆஸ்திக்கும்*
- *வெளிச்சம்*
- *போர்க்களம்*
- *சுய தரிசணம்*
# வேதம் புதிது கண்ணன்

## படைப்புகள்

### தொலைக்காட்சி

- *நிம்மதி உங்கள் சாய்ஸ் II (கண்ணமாவின் காதல்) ( எஸ். பி. முத்துராமன் இயக்கியது)* - கதை, திரைக்கதை & உரையாடல் எழுதாளர்
- *நிம்மதி உங்கள் சாய்ஸ் III (திருவேணி சங்கமம்) (எஸ். பி. முத்துராமன் இயக்கியது)* - திரைக்கதை & உரையாடல் எழுத்தாளர்
- *அக்கா (தெலுங்கு)* - கதை & உரையாடல் எழுத்தாளர்
- *ஜன்னல் (மரபுக் கவிதைகள்)* - கதை, திரைக்கதை & உரையாடல் எழுதாளர் மற்றும் இயக்குநர் (தலைப்பு/புகழாரம் கே. பாலச்தருடன் பகிர்ந்து கொள்ளபட்டது)
- *பிளாஸ்டிக் விழுதுகள்* - கதை, திரைக்கதை & உரையாடல் எழுதாளர் மற்றும் இயக்குநர்
- *விடியல் புதிது* - கதை, திரைக்கதை & உரையாடல் எழுதாளர் மற்றும் இயக்குநர்
- *சகானா* - உரையாடல் எழுத்தாளர்
- *அன்னை* - முதனைமைக் கதை ,உரையாணல் எழுத்தாளர்
- *வசந்தம்* - கதை, திரைக்கதை & உரையாடல் எழுத்தாளர்
# வேதம் புதிது கண்ணன்

## படைப்புகள்

### திரைப்படங்கள்

- *சுப முகூர்த்தம்* (1983) - கதை, உரையாடல் எழுத்தாளர்
- *வேதம் புதிது* (1987) - கதை, உரையாடல் எழுத்தாளர்
- *சிவா* (1989) - உரையாடல் எழுத்தாளர்
- *காவல் கீதம்* - கதை, உரையாடல் எழுத்தாளர்
- *பகலில் பௌர்ணமி* - உரையாடல் எழுத்தாளர்
- *தேவராகம்* - தமிழ் மொழியாக்க உரையாடல் எழுத்தாளர்
- *கஸ்தூரி மஞ்சள்* - உரையாடல் எழுத்தாளர்
- *அமிர்தம்* (2006) - கதை, திரைக்கதை, உரையாடல், இயக்கம்
- *புது முகம் (telefilm)* - கதை, திரைக்கதை உரையாடல், இயக்கம்
# நவகார்

**நவகார் (Nawagarh)** என்பது இந்திய மாநிலமான சத்தீசுகரில் உள்ள பெமேதரா மாவட்டத்தில் உள்ள ஒரு நகரமாகும். முன்னதாக இந்த ஊர் துர்க் என அழைக்கப்பட்டது.  
வரலாற்று சிறப்பு மிக்க கோயில்களின் இருப்பு, ஆழமான மண்ணின் கீழ் கண்டெடுக்கப்பட்ட தெய்வங்களின் சிலை மற்றும் குளம் மற்றும் ராஜாவால் கட்டப்பட்டதாகக் கூறப்படும் ஒரு *பவாடி* (கிணறு போன்ற கட்டமைப்பு கொண்டது) அதன் தெய்வீகத்தன்மை மற்றும் தொல்பொருள் வரலாற்றின் சான்றுகள் ஆகியவை இந்த ஊரின் சிறப்புகள் ஆகும்.  
2011 ஆம் ஆண்டு இந்திய மக்கள் தொகை கணக்கெடுப்பின்படி இந்த ஊரின் மக்கள் தொகை 10,541 ஆகும். இந்த ஊரின் பரப்பு 16.64 சதுர கிலோமீட்டர் (6.42 சதுர மைல்) ஆகும்.
# தாரநாத் இரணபத்

**தாரநாத் இரணபத்** (Taranath Ranabhat ) ஒரு நேபாள அரசியல்வாதியாவார். நேபாளி காங்கிரசு சார்பாக 1999 தேர்தலில் இவர் நேபாள பிரதிநிதிகள் சபைக்கு தேர்ந்தெடுக்கப்பட்டார். நேபாளை கங்கிரசின் தலைவராக அதே ஆண்டு முதல் பணியாற்றினார். 1999 ஆகத்து முதல் 2002 மே வரை நேபாள பிரதிநிதிகள் சபையின் சபாநாயகராகவும் பணியாற்றினார். நேபாளத்தை 5 மாகாணங்களாகப் பிரிக்க வேண்டும் என்ற தனது நிலைப்பாட்டை அவர் வெளிப்படையாகப் பேசுகிறார் (இவை இன அடிப்படையில் பிரிக்கப்படக்கூடாது என்றாலும்).
# ஆனோடைன்

**ஆனோடைன்** *(Anodyne)* என்பது மூளை அல்லது நரம்பு மண்டலத்தின் உணர்திறனைக் குறைப்பதன் மூலம் வலியைக் குறைக்கப் பயன்படும் ஒரு மருந்தாகும். இந்த சொல் 20 ஆம் நூற்றாண்டுக்கு முன்னர் மருத்துவத்தில் ஒரு பொதுப் பெயராகப் பயன்படுத்தப்பட்டது. ஆனால் இத்தகைய மருந்துகள் இப்போது பெரும்பாலும் வலி நீக்கும் மருந்துகள் அல்லது வலி நீக்கிகள் என அழைக்கப்படுகின்றன.
# ஆனோடைன்

## பெயர்க்காரணம்

கிரேக்க மொழியில் இல்லாத என்ற பொருளைக் குறிக்கும் ஆன் என்ற சொல்லையும் வலி என்ற பொருளைக் குறிக்கும் ஓடைன் என்ற சொல்லையும் இணைத்து ஆனோடைன் என்ற பெயர் வருவிக்கப்பட்டுள்ளது.
# ஆனோடைன்

## பயன்

சொற்பிறப்பியலை அடிப்படையாகக் கொண்டு பொருள் கொண்டால் இந்த சொல் வலியைக் குறைக்கும் எந்தவொரு பொருளையும் குறிக்கும். ஆனால் இந்த சொல்லின் பொருள் மருத்துவர்களால் மிகவும் கட்டுப்படுத்தப்படுகிறது.  
உட்கொண்ட போதைப்பொருள், தூக்க மருந்துகள் மற்றும் ஓப்பியம் வழிப்பெறுதிகள் போன்றவையும் வலிநீக்கிகளில் அடங்கும்.
ஓப்பியம், என்பேன் என்ற செடியின் இலைகள், எம்லாக் எனப்படும் செடியின் இலைகள், புகையிலை, நைட்சேடு செடியின் இலை குளோரோஃபார்ம் போன்றவை 19 ஆம் நூற்றாண்டில் முதன்மையான அனோடைன்களாகப் பயன்படுத்தப்பட்டன.  
அனோடைன் பால்சம், முரட்டு வெண்சவர்க்காரம், கற்பூரம், குங்குமப்பூ, மற்றும் மது ஆகியவற்றால் ஆன சில கூட்டு மருந்துகளும் இந்த பெயரால் அழைக்கப்பட்டன. இவை தீவிர வலியைத் தணிக்க மட்டுமல்லாமல், வலியுண்டாக்கும் சிக்கலான பொருள்களை வெளியேற்ற உதவுவதற்காகவும் பரிந்துரைக்கப்பட்டன.
இலக்கிய பயன்பாட்டில் ஆனோடைன் என்ற சொல் வலி என்ற மருத்துவ பொருளிலிருந்து விடுபட்டு இனிமையானது அல்லது நிதானமானது என்ற பொருளைக் குறித்தது. சர்ச்சைகளற்ற அல்லது சாதுரியமாக ஏற்றுக்கொள்ளக்கூடிய அல்லது குற்றம் அல்லது விவாதத்தை ஏற்படுத்த வாய்ப்பில்லாத எதையும் தெரிவிக்க இச்சொல் பயன்பட்டது.
# சூல்பனேஸ்வர் காட்டுயிர் காப்பகம்

**சூல்பனேஸ்வர் காட்டுயிர் காப்பகம்** (**Shoolpaneshwar Wildlife Sanctuary**) இந்தியாவின் குஜராத் மாநிலத்தின் நர்மதா மாவட்டத்தில் பரவியுள்ள சாத்பூரா மலைத்தொடரில் அமைந்த் காட்டுயிர் காப்பகம் ஆகும். இக்காட்டுயியர் காப்பகம் நர்மதா ஆற்றின் தெற்கு கரையில் 607.7 சதுர கிலோ மீட்டர் பரப்பளவில் பரவியுள்ளது. இக்காட்டுயிர் காப்பகம் குஜராத், மத்தியப் பிரதேசம் மற்றும் மகாராட்டிரா மாநிலங்களின் பொது எல்லைகளாகக் கொண்டுள்ளது.  
இக்க்காட்டுயிர் காப்பகம் வறண்ட காடுகள், நதிக்கரை காடுகள், தேக்கு மரங்கள், வேளாண் நிலங்கள் மற்றும் இரண்டு நீர்த்தேக்கங்கள் கொண்டுள்ளது. இக்காட்டுயிர் காப்பகம் 1982-ஆம் ஆண்டில் நிறுவப்பட்டது.ராஜ்பிப்லா மலைகள் கொண்ட இக்காட்டுயிர் காப்பகத்தின் மிக உயர்ந்த மேட்டு நிலம் தன்மால் பகுதியில் உள்ளது.
# சூல்பனேஸ்வர் காட்டுயிர் காப்பகம்

## அருகமைந்த நகரங்கள்

- ராஜ்பிப்லா
- பரூச்
- கெவாடியா -
- அங்கலேஷ்வர் - 60 கி.மீ.
- வடோதரா - 90 கி.மீ.
- அகமதாபாத் - 260 கி.மீ.
# சூல்பனேஸ்வர் காட்டுயிர் காப்பகம்

## இதனையும் காண்க

- ஒற்றுமைக்கான சிலை
- சர்தார் சரோவர் அணை
- கெவாடியா தொடருந்து நிலையம்
# பிரக்யாகிரி

**பிரக்யா கிரி** (Pragyagiri) என்பது இந்திய மாநிலமான சத்தீஸ்கர் மாநிலத்தின் ராஜ்நந்த்கான் மாவட்டத்தில் டோங்கர்கரின் ஒரு பகுதி ஆகும். இது 300 மீட்டர் (1000 அடிகள்) உயரமுள்ள ஒரு மலையுச்சியியல் அமைந்துள்ளது. கிழக்கு நோக்கி ஒரு பெரிய புத்தர் சிலை கொண்ட புத்த விஹாரா உள்ளது. மலையை நோக்கி 225 படிகள் உள்ளன. பிரக்யாகிரியின் கட்டுமானம் 1998 ஆம் ஆண்டில் பூஜ்ய பதந்த் சங்கரத்ன மானகே (ஜனாதிபதி பன்னியா மெட்டா சங்க இந்தியா) அவர்களால் செய்யப்பட்டது. 1991 முதல் பன்னியா மெட்டா சங்க இந்தியாவிலிருந்து பிரக்யாகிரி டோங்கர்கரில் தம்ம பணிகள் தொடர்கின்றன. முதல் சர்வதேச பெளத்த மாநாடு 1992 பிப்ரவரி 6 அன்று பூஜ்ய பதந்த் சங்கரத்ன மானகேவால் (ஜனாதிபதியின் செய்தி மாதா சங்கம்) நடத்தப்பட்டது. இதுவரை, 25 சர்வதேச பெளத்த மாநாடுகளை பன்னியா மேட்டா சங்கம் ஏற்பாடு செய்துள்ளது.
# பிரக்யாகிரி

## அமைவிடம்

ராய்ப்பூரிலிருந்து பிலாய், துர்க் மற்றும் ராஜ்நந்த்கான் வழியாக 107 கிலோமீட்டர் தொலைவில் டோங்கர்கர் உள்ளது. டோங்கர்கர் பிரம்மாண்டமான மும்பை நெடுஞ்சாலையில் சரியாக அமைந்திருக்கவில்லை. கல்கத்தா-மும்பை தேசிய நெடுஞ்சாலையிலிருந்து 25 கிலோமீட்டர் முன்னதாக ஒரு விலக்கு ஒன்றில் விலகி ஒற்றை சாலையில் பசுமையான தாவரங்கள் மற்றும் லேசான காடுகள் வழியாக வாகனத்தை வழிநடத்திச் செல்கிறது.  
டோங்கர்கரானது மாவட்ட தலைமையகமான ராஜ்நந்த்கானில் இருந்து 40 கி.மீ. தொலைவில் உள்ளது. ராஜ்நந்த்கானில் இருந்து பேருந்துகளால் நன்கு இணைக்கப்பட்டுள்ளது. டோங்கர்கர் இருப்புப்பாதைகளாலும் நன்கு இணைக்கப்பட்டுள்ளது. இது மும்பை - ஹவுரா பிரதானப் பாதையில் &nbsp;நாக்பூரிலிருந்து 170 கி.மீ தொலைவிலும் மற்றும் 100&nbsp;ராய்ப்பூரிலிருந்து கி.மீ. தொலைவிலும் அமைந்துள்ளது. அருகிலுள்ள விமான நிலையம் ராய்ப்பூர் சுவாமி விவேகானந்தா விமான நிலையம் ஆகும்.  
பிரக்யாகிரி டோங்கர்கரை அடைவதற்கு முன் 1 கி.மீ. தொலைவில் உள்ளது.
# சும்மார் பகூர்

**சும்மார் பகூர் அல்லது சுமார் பாகூர்** *(Chumar Bakhoor or Chumar Bakur)* என்பது இரத்தினம் என்றழைக்கப்படும் மணிக்கல் நிறைந்த ஒரு சுரங்கப் பகுதியாகும். பாக்கித்தானின் கில்கித்-பால்டிசுதான் எனப்படும் வடக்கு நிலங்கள் பகுதியிலுள்ள நகர் மாவட்டத்தின் சுமயர் பள்ளத்தாக்கில் 5,520 மீட்டர் உயரத்தில் இச்சுரங்கம் அமைந்துள்ளது. புவியியல் ரீதியாக ஓயும்-நகர் உடன் இப்பகுதி நெருக்கமான தொடர்பிலுள்ளது. மத்திய சுமயரில் இருந்து நடந்து செல்கையில் 4000 மீட்டர் உயரத்திலுள்ள தீப்பாறைகளை அடைய சுமார் 4 முதல் 5 மணி நேரம் பிடிக்கிறது.  
சும்மார் பகூரில் உள்ள இரத்தின வைப்புக்கள் 1984 ஆம் ஆண்டில் உள்ளூர் வேட்டைக்காரர் முகம்மது சாவால் முதன்முதலில் கண்டுபிடிக்கப்பட்டன என்று பௌவெட் மற்றும் சா ஆகியோரின் கூற்றை ஆதாரமாகக் கொண்டு அப்பியானி நிறுவனம் கூறுகிறது. C
சும்மார் பகூரில் இரத்தினங்களைத் தவிர நீலப்பச்சை மணிக்கற்கள், புளோரைட்டு , அபடைட்டு, கால்சைட் மற்றும் குவார்ட்சு போன்ற பல்வேறு விலைமதிப்பற்ற மற்றும் பகுதி விலைமதிப்புள்ள இரத்தினங்கள் உள்ளன.  
சும்மார் பகூர் கணவாய் சுமயர் பள்ளத்தாக்கை நகர் மாவட்டத்தின் தலைமையிடமான நகர் காசு நகருடன் இணைக்கிறது.
# புலிக்குத்தி பாண்டி

**புலிக்குத்தி பாண்டி** என்பது 2021 ஆம் ஆண்டு வெளியான தமிழ் மொழி சண்டை நாடகத் தொலைக்காட்சித் திரைப்படம் ஆகும். இந்தத் திரைப்படம் ஒரு உண்மை சம்பவத்தை அடிப்படையாகக் கொண்டு 'எம். முத்தையா' என்பவர் எழுதி, தயாரித்து மற்றும் இயக்க, விக்ரம் பிரபு, லட்சுமி மேனன், சமுத்திரக்கனி, சிங்கம்புலி போன்ற பலர் நடித்துள்ளார்கள். இப்படத்திற்கு இசையமைப்பாளர் ரகுநந்தன் இசையமைத்துள்ளார்.  
இப்படம் 15 ஜனவரி 2021 தமிழர் திருநாள் தைப்பொங்கல் மற்றும் நடிகர் விக்ரம் பிரபு பிறந்தநாள் அன்று நேரடியாக சன் தொலைக்காட்சியில் ஒளிபரப்பானது.
# புலிக்குத்தி பாண்டி

## கதைசுருக்கம்

கரும்பாலைப் பாண்டி (சமுத்திரக்கனி) என்பவர் பஞ்சாயத்து மற்றும் அதிரடி செய்து வருகின்றார். இவரைச் சூழ்ச்சி செய்து ஒரு கொலை வழக்கில் மாட்டிவிடுகின்றனர். இதற்காகக் கரும்பாலைப் பாண்டிக்குத் தூக்குத் தண்டனை அளிக்கப்படுகிறது. இவரின் மகனானப் புலிப் பாண்டி (விக்ரம் பிரபு) தந்தையைப் போன்றே அதிரடி செய்து வருகிறார். ஆனால் இவர் ஒரு நல்ல நோக்கத்தோடு மற்றும் நல்லவர்களுக்காக அதிரடி செய்கிறார். இவரின் நல்ல பண்புகளைக் கண்டு காதலிச்சு அவரையே திருமணம் செய்ய்கின்றார் நாயகி பேச்சி (லட்சுமி மேனன்).  
திருமணத்திற்குப் பின்னர் நல்வழியில் குடும்பத்தோடு சந்தோசமாகவும் அமைதியாக வாழ்கிறார். ஆனால் புலிப் பாண்டியின் எதிரிகள் இவரைப் பழிவாங்கத் துரத்துகின்றனர். ஒரு கட்டத்தில் எதிரிகள் புலிப் பாண்டியைச் சூழ்ச்சி மூலம் கொலைச் செய்கின்றனர். தனது கணவனின் கொலைக்குக் காரணமானவர்களை எப்படிப் பேச்சி மற்றும் அவரின் குடும்பத்தினர் பழி தீர்த்தனர் என்பது தான் கதை.
# புலிக்குத்தி பாண்டி

## நடிகர்கள்

- விக்ரம் பிரபு - புலி பாண்டி
- லட்சுமி மேனன் - பேச்சி
- சமுத்திரக்கனி - கரும்பலை பாண்டி
- சிங்கம்புலி
- ஆர்.கே.சுரேஷ் - சரவெடி
- அருல்தோஸ்
- வேல ராமமூர்த்தி - சன்னாசி
- ஸ்டாலின்
- ரம்யா சங்கர்
- சுஜாதா சிவக்குமார்
- ஆடுகளம் நரேன்
- பாலா
- தீனா
- ஜி.மாரிமுத்து
# இரசீத் கான் (இசைக்கலைஞர்)

உஸ்தாத் **இரசீத் கான்** (*Rashid Khan*, 1 சூலை 1968 – 9 சனவரி 2024) இந்துஸ்தானி இசை பாரம்பரியத்தில் ஒரு இந்திய பாரம்பரிய இசைக்கலைஞராவார் . இவர் இராம்பூர்-சகாசுவான் கரானாவைச் சேர்ந்தவர். (பள்ளி). மேலும் கரானாவின் நிறுவனர் இனாயத் உசேன் கானின் பேரனுமாவார். இவர் சோமா என்பவரை மணந்தார்.  
பல பதிப்புகளில் சொல்லப்பட்ட ஒரு கதையில், பண்டிட் பீம்சன் ஜோஷி ஒருமுறை இவரை "இந்திய குரலிசையின் எதிர்காலத்திற்கான உறுதி" என்று குறிப்பிட்டார். இவருக்கு பத்மசிறீ விருதும், 2006 இல் சங்கீத நாடக அகாடமி விருதும் வழங்கப்பட்டது .
# இரசீத் கான் (இசைக்கலைஞர்)

## ஆரம்ப கால வாழ்க்கை

உத்தரபிரதேசத்தின் பதாவுனில் பிறந்த இவர் தனது ஆரம்ப பயிற்சியை தனது தாய்வழி மாமா, உஸ்தாத் நிசார் உசைன் கான் (1909-1993) என்பவரிடமிருந்து பெற்றார். இவர் உஸ்தாத் குலாம் முஸ்தபா கானின் மருமகனும் ஆவார்.  
சிறுவயதில் இவருக்கு இசையில் அதிக ஆர்வம் இல்லை. இவரது மாமா குலாம் முஸ்தபா கான் இவரது இசை திறமைகளை கவனித்து, சில காலம் இவருக்கு மும்பையில் பயிற்சி அளித்தார். இருப்பினும், இவர் தனது முக்கிய பயிற்சியை நிசார் உசேன் கானிடமிருந்து பெற்றார். பாடங்களை ஒரு குழந்தையாக இவர் வெறுத்தாலும், 18 வயதிற்குப் பிறகு தனது இசை பயிற்சியை உண்மையிலேயே ரசிக்கத் தொடங்கினார்.
# இரசீத் கான் (இசைக்கலைஞர்)

## தொழில்

இரசீத் கான் தனது முதல் இசை நிகழ்ச்சியை பதினொரு வயதில் வழங்கினார். அடுத்த ஆண்டு, 1978 இல், தில்லியில் ஒரு ஐடிசி இசை நிகழ்ச்சியில் பங்கேற்றார். ஏப்ரல் 1980 இல், நிசார் உசேன் கான் கொல்கத்தாவின் ஐ.டி.சி சங்கீத ஆராய்ச்சி ஆராய்ச்சி கழகத்திற்கு (எஸ்.ஆர்.ஏ) சென்றபோது, இவரும் தனது 14 வயதில் அங்கு சேர்ந்தார். 1994 வாக்கில், இவர் அகாதமியில் ஒரு இசைக்கலைஞராக (ஒரு முறையான செயல்முறை) ஒப்புக் கொள்ளப்பட்டார்.
# இரசீத் கான் (இசைக்கலைஞர்)

## விருதுகள்

- பத்மசிறீ (2006)
- சங்கீத நாடக அகாதமி விருது (2006)
- குளோபல் இந்தியன் இசை அகாடமி விருதுகள் (கிமா) (2010)
- மகா சங்கீத சம்மான் விருது (2012)
- மிர்ச்சி இசை விருதுகள் ( 2013 )
# பூர்ணா வனவிலங்கு சரணாலயம்

**பூர்ணா வனவிலங்கு சரணாலயம்** (*Purna Wildlife Sanctuary*) என்பது இந்தியாவின் மேற்குத் தொடர்ச்சி மலைத்தொடரில், குஜராத் மற்றும் மகாராட்டிரம் மாநில வனப்பகுதியில் உள்ள வனவிலங்கு சரணாலயமாகும். தெற்கு குஜராத்தில், இது வியாரா, டாபி மாவட்டம் மற்றும் ஆக்வா, டாங் மாவட்டத்திலும் மகாராட்டிரத்தில் நந்தூர்பார் மாவட்டத்திலும் அமைந்துள்ளது. டாங்சு மாவட்டத்தைத் தவிர, இது டாங்சு வனத்தின் வடக்கு பிரிவின் ஒரு பகுதியாகும்.  
இது ஜூலை 1990இல் சரணாலயமாக அறிவிக்கப்பட்டது. இதன் வழியாகப் பாயும் பூர்ணா நதியிலிருந்து இச்சரணாலயத்தின் பெயர் வந்தது.
# பூர்ணா வனவிலங்கு சரணாலயம்

## புவியியல் மற்றும் காலநிலை

இந்த சரணாலயத்தில் தேக்கு மற்றும் மூங்கில் அடர் காடுகள் உள்ளன. மிதமான முதல் கன மழையுடன் கூடிய வெப்பமண்டல காலநிலை நிலவும் இந்த பிராந்தியத்தின் சராசரி மழையளவு சுமார் 2500 மி.மீ.  
மூன்று தனித்துவமான காலநிலை பருவங்கள்: குளிர்காலம், கோடை மற்றும் பருவமழை காலம் இங்கு நிலவுகிறது. குளிர்காலம் நவம்பர் நடுப்பகுதியிலிருந்து பிப்ரவரி இறுதி வரையிலும் ஜனவரி மாதத்தின் சராசரி வெப்பநிலை ஆகும். கோடைக் காலம் மார்ச் முதல் மே இறுதி வரையிலும், வெப்பநிலை வரம்பானது வரை உள்ளது. பருவமழை ஜூன் நடுப்பகுதியில் அல்லது ஜூலை தொடக்கத்திலிருந்து செப்டம்பர் வரை நீடிக்கின்றது.  
சரணாலயத்தைப் பார்வையிட ஒரு சிறந்த நேரம் குளிர்காலத்தின் ஆரம்பமாகும். இச்சூழலில் நதிகளில் நீர் நிறைந்திருக்கும். அருகிலுள்ள பெரிய நகரமான சூரத் தொலைவில் உள்ளது. சூரத்தில் ஒரு விமான நிலையம் உள்ளது. இது நாட்டின் பிற பகுதிகளுடன் விமானப் போக்குவரத்து தொடர்புகளை வழங்குகிறது. வியாரா அருகிலுள்ள இரயில் நிலையம். இது தொலைவில் அமைந்துள்ளது.  
சுற்றுச்சூழல் சுற்றுலாவை மேம்படுத்தும் நோக்கில், குஜராத் அரசு இந்த சரணாலயத்தில் மஹால் முகாமை பராமரிக்கிறது.  
இங்கு காணப்படும் சில காட்டு விலங்குகள் சிறுத்தை, செம்முகக் குரங்கு, குல்லாய் குரங்கு, கீரிப்பிள்ளை, இந்திய புனுகுப் பூனை, இந்திய முள்ளம்பன்றி, நாற்கொம்பு மான், கேளையாடு, கடமான், புள்ளிமான், வரிப்பட்டைக் கழுதைப்புலி<nowiki/>மற்றும் காட்டுப்பூனை. நவ்சாரி மாவட்டத்தில் உள்ள வன்ஸ்தா தேசிய பூங்கா மற்றும் டாங்ஸ் வனப்பகுதி, மற்றும் நர்மதா மாவட்டம் மகாராஷ்டிரா மாநிலத்துடன் பகிர்ந்து கொள்ளும் சூல்பனேஸ்வர் காட்டுயிர் காப்பகம். வங்காள புலி இந்த பகுதியில் அழிந்துவிட்டதாகக் கூறப்படுகிறது. ஆனால் குஜராத், மத்தியப் பிரதேசம் மற்றும் மகாராஷ்டிரா மாநிலங்களை எல்லையாகக் கொண்ட இடங்களில் புலிகள் காணப்படுகின்றன. இதனால் டாங்ஸ் வனம் புலியின் வாழ்விடமாக மாறுகிறது.  
1999 மற்றும் 2003க்கு இடையில், 139 பறவை இனங்கள் இங்குப் பதிவு செய்யப்பட்டன. இங்குக் காணும் பறவைகள் சில: இந்தியச் சாம்பல் இருவாச்சி, ஆசிய பார்பெட், மரங்கொத்தி, கீச்சான், பச்சைக்குருவி, பஞ்சுருட்டான், பழைய உலக ஈப்பிடிப்பான், வன ஆந்தை மற்றும் கொன்றுண்ணிப் பறவைகள்.  
2000-2001 இல் பதிவு செய்யப்பட்டுள்ளபடி, இந்த சரணாலயம் 116 வகையான சிலந்திகளைக் கொண்டுள்ளது.
# சித்தாரா

**சித்தாரா** (பிறப்பு **சித்தாரா நாயர்** ) என்பவரு ஒரு இந்திய திரைப்பட நடிகை ஆவார். இவர் முதன்மையாக மலையாளம், தமிழ், தெலுங்கு, கன்னட படங்களில் நடித்துள்ளார். 1989 ஆம் ஆண்டில் கே. பாலசந்தரின் *புதுப்புது அர்த்தங்கள் படத்தின்* மூலம் தமிழில் அறிமுகமானார். இவர் படையப்பா, ஹாலுத தவரு, புது வசந்தம் போன்ற பெருவெற்றிபெற்ற படங்களில் நடித்ததற்காக அறியப்படுகிறார். இவர் தொலைக்காட்சியில் நடித்ததற்காகவும் அறியப்படுகிறார்.  
முப்பது ஆண்டுகளாக நீடித்த இவரது திரைப்பட வாழ்க்கையில், இவர் அறுபதுக்கும் மேற்பட்ட படங்களில் பலவிதமான வேடங்களில் நடித்துள்ளார். இவரது சமீபத்திய தெலுங்கு வெற்றிப்படங்களில் ஸ்ரீமந்துடு, சங்கராபரணம், பாலே பலே மகாடுவியா ஆகியவை அடங்கும்.  
சித்தரா தமிழகத் திரைத்துறைக்கு கின்னஸ் சாதனையாளர் இசாக் இயக்கிய, *நாகேஷ் திரையரங்கம்* எனும் படத்தில் நடித்ததன் மூலம் மறு பிரவேசம் செய்துள்ளார்.
# சித்தாரா

## ஆரம்ப கால வாழ்க்கை

கேரளத்தின் கிளிமானூரில் பரமேஸ்வரன் நாயர் மற்றும் வல்சலா நாயர் ஆகியோரின் மூன்று குழந்தைகளில் மூத்தவராக சித்தாரா பிறந்தார். இவரது தந்தை பரமேஸ்வரன் நாயர் மின்சார வாரியத்தில் பொறியாளராகவும், அவரது தாயார் மின்சார வாரியத்திலும் அதிகாரியாக இருந்தார். இவருக்கு பிரதீஷ் மற்றும் அபிலாஷ் என்ற இரண்டு தம்பிகள் உள்ளனர். திருவனந்தபுரத்தின் வட்டப்பாறை, லூர்து மவுண்ட் பள்ளியில் படித்தார். கிளிமனூரில் உள்ள ஸ்ரீ சங்கர வித்யபீடம் கல்லூரியில் முன் பல்கலைக்கழக பட்டப்படிப்பு படித்துக்கொண்டிருந்தபோது, தனது முதல் படமான *காவேரியில்* நடித்தார்.
# சித்தாரா

## தேர்ந்தெடுக்கப்பட்ட திரைப்படவியல்

### தமிழ் படங்கள்

| 1989 | *புதுப்புது அர்த்தங்கள்* | ஜோதி |
| --- | --- | --- |
| 1990 | *உன்னைச் சொல்லி குற்றமில்லை* | ஜனகி |
| 1990 | *புதுப்புது ராகங்கள்* | சாரதா |
| 1990 | *மனைவி வந்த நேரம்* |  |
| 1990 | *புது வசந்தம்* | கௌரி |
| 1990 | *புரியாத புதிர்* | சிந்து |
| 1990 | *ஒரு வீடு இரு வாசல்* | விருந்தினர் தோற்றம் |
| 1991 | *பாட்டொன்று கேட்டேன்* | சினேகா |
| 1991 | *அர்ச்சனா ஐ. ஏ. எஸ்.* | அர்ச்சனா |
| 1991 | *ஆடி விரதம்* | சாவித்ரி |
| 1992 | *காவல் கீதம்* | பிரியா |
| 1992 | *என்றும் அன்புடன்* | நந்தினி |
| 1992 | *மாதா கோமாதா* | சாந்தி |
| 1993 | *மாமியார் வீடு* | ஆனந்தவள்ளி |
| 1993 | *பெற்றெடுத்த பிள்ளை* | கல்யாணி |
| 1994 | *பொண்டாட்டியே தெய்வம்* | பரிமளா, சியாமளா |
| 1995 | *தாய் தங்கை பாசம்* | கல்யாணி |
| 1998 | *நட்புக்காக* | கௌரி |
| 1999 | *சின்னதுரை* | மரகதம் |
| 1999 | *படையப்பா* | படையப்பாவின் சகோதரி |
| 2000 | *மனுநீதி* | பூங்கொடியின் தாய் |
| 2000 | *முகவரி* | சாந்தா |
| 2000 | *திருநெல்வேலி* | வரதப்பனின் மனைவி |
| 2011 | *சரித்திரம்* |  |
| 2013 | *மத்தாப்பூ* | கார்த்திக்கின் சகோதரி |
| 2013 | *படம் பேசும்* | தாமதமாக |
| 2014 | *பூஜை* | ராமசாமியின் மனைவி |
| 2017 | *முன்னோடி* | சத்யாவின் தாய் |
| 2018 | *நாகேஷ் திரையரங்கம்* | நாகேஷின் தாய் |